
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind activitatea de emitere de monedă electronică, cu care comisia noastră a fost sesizată în fond cu adresa Biroului Permanent nr.  PLx.331 din 16 mai 2011.
	PREŞEDINTE,

Maria Eugenia BARNA 


Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    01.06.2011
Nr. 221


RAPORT

asupra proiectului de Lege privind activitatea de emitere de monedă electronică
Cu adresa nr. PLx.331 din 16 mai 2011, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind activitatea de emitere de monedă electronică.
La întocmirea raportului s-a avut în vedere avizul Consiliului Legislativ nr. 361 din 24.03.2011 şi avizul Comisiei pentru tehnologia informaţiei şi comunicaţiilor nr. 36/70 din 25.05.2011.
Prezentul proiect de Lege are ca obiect de reglementare  modificarea cadrului legislativ cu privire la emiterea de monedă electronică.
Principala modificare constă în excluderea instituţiilor emitente de monedă electronică din categoria instituţiilor de credit şi crearea unui statut  aparte, cu condiţii de acces la activitate şi de desfăşurare a activităţii similare instituţiilor de plată, recent reglementate de Ordonanţa de urgenţă a Guvernului nr. 113/2009 privind serviciile de plată.
Modificările operate au în vedere următoarele:

- clarificarea definiţiei „monedei electronice”;

- revizuirea cerinţelor prudenţiale aplicabile instituţiilor emitente de monedă electronică:

· stabilirea cerinţelor prudenţiale calitative similare cu cele aplicabile instituţiilor de plată care includ condiţii privind calitatea conducătorilor şi acţionarilor, cadrul de administrare a activităţii, existenţa unui plan de afaceri bine fundamentat;
· reducerea nivelului capitalului iniţial solicitat la momentul autorizării de la 1 milion euro la 350.000 euro;

· eliminarea restricţiilor privind obiectul de activitate şi la deţinerile de participaţii în alte entităţi.

- clarificarea unor aspecte legate de răscumpărarea monedei electronice, inclusiv situaţiile în care se poate taxa operaţiunea de răscumpărare.
Proiectul de Lege face parte din categoria legilor organice, potrivit art. 73 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice domnul Bogdan Drăgoi – secretar de stat, iar din partea Băncii Naţionale a României domnul Ştefan Cristian – director adjunct.
La lucrările comisiei şi-au înregistrat prezenţa un număr de 30 deputaţi din totalul de 33 membri ai comisiei.

Raportul comisiei a fost adoptat în unanimitate de către deputaţii prezenţi la dezbateri.
Proiectul de Lege a fost respins de Senat în şedinţa din data de 9 mai 2011. 
Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind activitatea de emitere de monedă electronică, în şedinţa din data de 01.06.2011, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Maria Eugenia BARNA
	SECRETAR,

Nicolae BUD


Şef serviciu
Consilier parlamentar

Gica Roşu

Consilier parlamentar

Mariana Bărdiţă

Expert parlamentar

Vasilica Popa
ANEXĂ

Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Iniţial
	Text propus de comisie

 (autorul amendamentului)
	Motivarea amendamentelor propuse

	1. 
	Art. 107. – (1) Până la data de 30 aprilie 2011, Banca Naţională a României emite reglementări în aplicarea Capitolului II, care vor fi publicate în Monitorul Oficial al României. 
	Alineatul (1) al articolului 107 se modifică şi va avea următorul cuprins:
Art. 107. – (1) În termen de 30 de zile de la data intrării în vigoare a prezentei legi, Banca Naţională a României emite reglementări în aplicarea Capitolului II, care vor fi publicate în Monitorul Oficial al României.
Autor:

Dp. Adrian Henorel Niţu – PD-L

	

	
	(2) În scopul unei aplicări unitare a dispoziţiilor Capitolului II şi a reglementărilor emise în baza acestuia, Banca Naţională a României poate emite instrucţiuni şi precizări, care se  publică pe pagina de Internet a Băncii Naţionale a României.
	Nemodificat 
	

	2. 
	Art. 108. - Prezenta lege intră în vigoare la  30 aprilie 2011, cu excepţia art.107 alin.(1) care intră în vigoare la trei zile de la data publicării prezentei legi în Monitorul Oficial al României.
	Articolul 108 se elimină.
Autor:

Dp. Adrian Henorel Niţu – PD-L

